CELEX: 32020R2104
Language: hu
Date: 2020-12-15 00:00:00
Title: A Bizottság (EU) 2020/2104 végrehajtási rendelete (2020. december 15.) az 540/2011/EU végrehajtási rendeletnek a paraffinolaj hatóanyag jóváhagyása érvényességének meghosszabbítása tekintetében történő módosításáról (EGT-vonatkozású szöveg)

2020.12.16.   
               
               
                  HU
               
               
                  Az Európai Unió Hivatalos Lapja
               
               
                  L 425/93
               
            
         A BIZOTTSÁG (EU) 2020/2104 VÉGREHAJTÁSI RENDELETE
         (2020. december 15.)
         az 540/2011/EU végrehajtási rendeletnek a paraffinolaj hatóanyag jóváhagyása érvényességének meghosszabbítása tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke első bekezdésére,
         mivel:
         
                     (1)
                  
                  
                     Az 540/2011/EU bizottsági végrehajtási rendelet (2) mellékletének A. része meghatározza az 1107/2009/EK rendelet értelmében jóváhagyottnak tekintendő hatóanyagokat.
                  
               
                     (2)
                  
                  
                     Az (EU) 2017/555 bizottsági végrehajtási rendelet (3)2020. december 31-ig meghosszabbította a paraffinolaj hatóanyag jóváhagyási időtartamát.
                  
               
                     (3)
                  
                  
                     Az említett hatóanyag jóváhagyásának meghosszabbítása érdekében a 844/2012/EU bizottsági végrehajtási rendeletnek (4) megfelelően kérelmet nyújtottak be.
                  
               
                     (4)
                  
                  
                     Mivel az anyag értékelése a kérelmezőkön kívül álló okok miatt halasztást szenvedett, a szóban forgó hatóanyag jóváhagyása valószínűleg még azelőtt lejár, hogy meghosszabbításáról döntés születne. Ezért a jóváhagyás érvényességét egy évvel meg kell hosszabbítani.
                  
               
                     (5)
                  
                  
                     Ezért helyénvaló az 540/2011/EU végrehajtási rendelet melléklete A. részének vonatkozó 295. bejegyzését a hatóanyag jóváhagyási időszakának 2021. december 31-ig történő meghosszabbítása érdekében módosítani.
                  
               
                     (6)
                  
                  
                     Az 540/2011/EU végrehajtási rendeletet ennek megfelelően módosítani kell.
                  
               
                     (7)
                  
                  
                     Tekintettel arra a tényre, hogy a hatóanyag jóváhagyásának érvényessége 2020. december 31-én lejár, ennek a rendeletnek sürgősen hatályba kell lépnie.
                  
               
                     (8)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 540/2011/EU végrehajtási rendelet mellékletének A. része e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 15-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 309., 2009.11.24., 1. o.
         
         
            (2)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
         
            (3)  A Bizottság (EU) 2017/555 végrehajtási rendelete (2017. március 24.) a Bizottság 540/2011/EU végrehajtási rendeletének a Bizottság 686/2012/EU végrehajtási rendelete mellékletének B. részében felsorolt számos hatóanyag jóváhagyási időtartama kiterjesztésének tekintetében történő módosításáról (AIR IV megújítási program) (HL L 80., 2017.3.25., 1. o.).
         
            (4)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).
      
      
         
            MELLÉKLET
            Az 540/2011/EU végrehajtási rendelet mellékletének A. része a következőképpen módosul:
            
                        1.
                     
                     
                        A 295. sor („Paraffinolaj”) hatodik oszlopában („Jóváhagyás lejárta”) megadott dátum helyébe „2021. december 31.” lép.